Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1751

12. évfolyam Belépő tevékenységek A biológia tantárgy tanításának a 12. évfolyamban az a célja, hogy a tanulók • ismerjék meg a hazánkban leggyakoribb betegségek kialakulásának folyamatát és azok megelőzésének lehetőségeit, • ismerjék meg az ember szexuális viselkedésének biológiai folyamatait és társadalmi-etikai kapcsolódásait, alakuljon ki a felelősségteljes nemi magatartásuk, • ismerjék a nem kívánt terhesség megelőzésének legfontosabb módjait, • az öröklődés lényegének kiemelése, önálló megfogalmazása, • annak belátása, hogy az élőlények és az élővilág állandó változása szükségszerű és természetes folyamat, • annak felismerése, hogy az örökítő anyag változatosságának csökkenése a földi élet számára veszélyes, • egyszerű genetikai feladatok megoldása, • önállóan tájékozódjanak az élővilág természetes rendszerében, • elfogadják, hogy a fejlődéstörténeti rendszer természetes rendszer, • értsék meg az ember a földi élővilágban való elhelyezését, valamint a bioszféra folyamataiban és történetében elfoglalt helyét, szerepét, • lássák be, hogy csak az egyének és a közösségek tudatos környezetkímélő magatartása akadályozhatja meg az olyan emberi tevékenységeket, amelyek a földi környezetet szélsőséges mértékben változtatják, illetve a változásokat olyan mértékben felgyorsítják, hogy az evolúció nem képes azt követni, • legyenek képesek a korábban megszerzett biológiai ismereteik szintézisére, ok-okozati összefüggések megfogalmazására, • a kétszintű érettségi vizsga jellemző írásbeli és szóbeli feladattípusainak megismerése, gyakorlása. Témakör Tartalmak Tevékenységek Ismétlés (5 óra) Sejtbiológia. Az ember szervezete és működése. A bőr és a mozgás (14 óra) A bőr felépítése. A bőr részvétele a szervezet hőháztartásában. A csontok szerkezete és kapcsolódása. A csontváz fontosabb részei. Az izmok felépítése, funkciója és kapcsolódása a vázrendszerhez. Az izom összehúzódása. A mozgási szervrendszer működésszabályozásának lényege. A bőr egészsége. Mozgásszervi betegségekkel és sérülésekkel kapcsolatos egészségügyi ismeretek. A mindennapos testmozgás jelentősége. Az izomműködés vizsgálata. Feladatok megoldása. Az ember szaporodása és egyedfejlődése (14 óra) Az ivarsejtek. A hím ivarszervek felépítése és működése. A hím ivari működések hormonális szabályozása. A női ivarszervek felépítése és működése. A női nemi ciklus hormonális szabályozása. A fogamzásgátlás módjai. A terhesség hormonális szabályozása, a szülés. Az ember egyedfejlődése: az embrionális fejlődés. Az ember egyedfejlődése: a posztembrionális fejlődés. Feladatok megoldása. 2008/177. szám Témakör Tartalmak Tevékenységek Az emberi szexualitás. A fejlődés testi és pszichés jellemzői. Egészségügyi ismeretek (6 óra) A mindennapok egészségügyi ismeretei, elsősegélynyújtás. Rizikófaktorok, civilizációs ártalmak. Szenvedélybetegségek. Az utódvállalás, családtervezés, genetikai tanácsadás és terhesgondozás. Környezet-egészségtan, környezethigiéné. A lelki egészség. A genetika alapjai (20 óra) Egy gén által meghatározott tulajdonság öröklődése. A fenotípus és a genotípus. Az intermedier öröklésmenet és feladatok. A domináns-recesszív öröklésmenet és feladatok. A kodominancia és feladatok. Egyes emberi tulajdonságok, betegségek öröklődése. Több tulajdonság egyidejű öröklődése. Független öröklődés. Gének kölcsönhatása a tulajdonság kialakításában. Kapcsolt öröklődés és feladatok. A nem és a nemhez kapcsolt tulajdonságok öröklődése. Az emberi ivar kialakulása. A környezet hatása, a genetikai információ megnyilvánulásának korlátai. A mennyiségi jellegek kialakulása. Feladatok megoldása. A genetikai ismeretek gyakorlati vonatkozásai (13 óra) A genetikai kutatások jelentősége a mezőgazdaságban és a gyógyításban. Génerózió a növénytermesztésben és az állattenyésztésben. Génsebészet, klónozás. Humán Genom Program jelentősége. Genetikai tanácsadás. A genetikai eredmények és kutatások etikai kérdései. Látogatás a lakóhely közeli biológiai intézetben. Kutatás az interneten. Az evolúció alapjai és bizonyítékai (15 óra) Az evolúció genetikai alapja. ideális és valóságos populációk. Az evolúció mozgatói. A Hardy- Weinberg szabály és alkalmazása. Az evolúció lényege. A legfontosabb evolúciós tényezők. Az evolúció elmélete: adaptív folyamatok. Az evolúció elmélete: nem adaptív folyamatok. A fajok kialakulása. Az evolúció molekuláris bizonyítékai. Kormeghatározási módszerek. Az evolúció sejttani bizonyítékai. Az evolúció szervezettani bizonyítékai. Feladatok megoldása. Az evolúció folyamata (14 óra) Az élet keletkezésére vonatkozó elképzelések, a prebiológiai evolúció. A földi környezet lényeges változásainak összefüggése az élővilág evolúciójával. A prokarióta és eukarióta sejtek kialakulása. A többsejtűek kialakulása. A szárazföldi telepes és szövetes növények kialakulása. A virágos növények kialakulása. A szövetes állatok kialakulása és evolúciója a tengerekben. A szövetes állatok alkalmazkodása a szárazföldön. A levegő meghódítása. A jelenkori élővilág kialakulása. Feladatok megoldása. Az ember evolúciója (7 óra) A korai emberfélék evolúciója. A homo nemzetség evolúciója. A nagyrasszok kialakulása és a kulturális evolúció. Az ember és az emberszabású majmok. Feladatok megoldása. 2008/177. szám Témakör Tartalmak Tevékenységek A bioszféra jelene és jövője (15 óra) A főtermék-központú, rövidtávra tekintő gazdálkodás. A humánökológia. Civilizációs hatások és ártalmak. A genetikai változatosság jelentősége. Az ember tevékenységének hatása a saját és a többi élőlény evolúciójára. Az ember tevékenységének hatása a saját és környezete egészségére. Környezet- és természetvédelem. A fejlődés alternatív lehetőségei. A bioszféra jövője. Kiselőadások, viták Összefoglalás, rendszerezés A négy év munkájának értékelése. A vizsga. A továbbhaladás feltételei • Értsék meg és fogadják el, hogy az ember szexualitása nem pusztán biológiai folyamat. • Legyenek képesek felelősségteljes nemi magatartásra. • Lássák be, hogy a nem kívánt terhesség kialakulását meg kell előzni. • Ismerjék a hazai leggyakrabban kialakuló betegségeket. • Ismerjék fel az egészséget erősítő értékeket. • Végezzenek önálló kutatást, felmérést közvetlen környezetükben élők egészségi állapotáról és keressenek összefüggést életmódjuk és egészségi állapotuk között. • Értsék meg, hogy az élőlények biológiai jellemzői anyagilag meghatározottak, és az örökítő anyagban nem kódolt tulajdonságok nem fejleszthetők ki. • Jussanak el annak az elfogadásához, hogy az élőlények és az élővilág állandóan változnak. • Lássák világosan, hogy az örökítő anyag változatosságának csökkenése a földi élet számára veszélyes, ez legyen természetvédő tevékenységük egyik mozgatója. • Lássák be, hogy egyes emberi tevékenységek a földi környezetet szélsőséges mértékben változtatják, illetve a változásokat olyan mértékben felgyorsítják, amit az evolúció nem képes követni. • A természet- és környezetvédelem fontosságát bizonyító önálló kiselőadások tartása. • Ismerjék és értsék a legfontosabb hazai és nemzetközi környezet- és természetvédelmi jogszabályokat. • Értsék a globális problémákat és a fenntartható fejlődés lehetőségeit. • A tanulók tudjanak érvelni a természetvédelmi területek fontossága mellett és a környezetszennyező, környezetpusztító magatartás ellen. • Legyenek képesek nyomtatott és elektronikus forrásokból a témákhoz kapcsolódó információk gyűjtésére, rendszerezésére és értelmezésére. • Legyenek képesek ábrákról, képekről, diagramokról információk leolvasására, illetve azok értelmezésére. • Tudják az egyes témákhoz kapcsolódó elméleti és gyakorlati ismereteiket röviden összefoglalni szóban, illetve írásban, legyenek képesek egyszerű prezentációkat készíteni elektronikus információtechnológiai eszközök segítségével. Szempontok a tanulók teljesítményének értékeléséhez Az ellenőrzés a tanítási-tanulási folyamat elengedhetetlen mozzanata. A tanár és a diák közötti kommunikációs folyamatban a visszajelzés tartalma győzi meg a tanárt addigi munkájának eredményéről vagy hiányosságairól, a visszajelzés vezérli a további munkát. Ezért a tanulók ismereteit, készségeinek, képességeinek fejlődését folyamatosan ellenőrizni kell. Az ellenőrzés módszerei kiterjednek az ismeretszerző tevékenységre, az ismeretek elsajátításának a mértékére és az alkalmazási készségre. Az ellenőrzés során olyan feladatokat is kell adni, amelyek a tanultak gyakorlati alkalmazását helyezik előtérbe, lehetőség szerint nemcsak egyéni, hanem csoportos – kooperatív – feladatmegoldás formájában is. Az értékelés legyen összhangban az iskola pedagógiai programjával és az érettségi rendszerrel. 2008/177. szám A biológiaórán értékeljük a tanulók: szóbeli megnyilvánulását, írásbeli teljesítményét és manuális tevékenységét. A szóbeli megnyilvánulások lehetnek: • feleletek, a biológiai szakkifejezések megfelelő használatával, • összehasonlítások és hozzászólások, • képelemzések, • a tananyag feldolgozását segítő jó kérdések, • kiselőadások, forráshasználat, • önálló kutatómunka bemutatása, • vitakultúra, érvelések, megnyilvánulások döntéshelyzetekben, • problémamegoldó, logikus gondolkodás az ismeretek integrációjában, • önálló projektmunkák prezentálása. Az írásbeli teljesítmények: • alkalomszerűen készített feladatlapok megoldása, témazáró dolgozatok, • feladatgyűjtemények válogatott feladatainak megoldása, • esszéírás, • szövegértés, szövegelemzés, ábraelemzés, • korábbi érettségi feladatlapok megoldása, • különféle tesztek megoldása, • országos mintán sztenderdizált feladatsorokból összeállított feladatlapok megoldása. Manuális tevékenységek: • csoportosítás, • rendszerezés, • kísérletezés, • fénymikroszkópos metszetek készítése, • laboreszközök használata a balesetvédelmi szabályok betartásával, • internet- és multimédiás eszközhasználat. A kerettanterv feldolgozásához ajánlott szakirodalom: Dr. Simon Tibor–Dr. Seregélyes Tibor: Növényismeret (Nemzeti Tankönyvkiadó, Budapest) Dr. Varga Zoltán: Állatismeret (Nemzeti Tankönyvkiadó, Budapest) VIII. Emelt szintű kémia tantárgyi tehetséggondozás kerettanterve 9–12. évfolyam Kerettantervi ajánlás emelt szintű kémia tantárgyi tehetséggondozás követelményeinek teljesítéséhez rendelkezésre álló időkeret felhasználására A gimnázium 9–12. évfolyamának ajánlott tantárgyi rendszere és óraszámai Éves óraszámok évfolyamonként Tantárgy 9. 10. 11. 12. Magyar nyelv és irodalom Történelem 55,5 Emberismeret és etika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes